Noyðast at broyta lógina um skipaskráseting Slepta kravið um veiðiloyvi hevur við sær, at lógin um skipaskráseting má broytast. Uppboðssølur av fiskirættindum verða seinni í hesum mánaðinum. Nú tað ikki verður kravt, at skip, sum fiska makrel, norðhavssild og svartkjaft, og botnfisk í Barentshavinum í ár, skulu hava veiðiloyvi, er neyðugt at broyta lógina um skipaskráseting, so fiskivinnulóggávan og lógin um skipaskráseting samsvara. Uttanríkis- og vinnnumálaráðið fyrireikar eitt uppskot um at broyta lógina um skipaskráseting, sum er farið til hoyringar. Hoyringarfreistin er týsdagin 8. august. Sambært lógini um serstakar treytir fyri fiskiskap eftir makreli, norðhavssild og svartkjaft, og botnfiski í Barentshavinum, kann rætturin at fiska í ár seljast eigarum av fiskiførum undir føroyskum flaggi, sum ikki hava veiðiloyvi, og føroyskum feløgum, ið kunnu skjalprógva avtalu um, at skip undir føroyskum flaggi fiskar kvotuna. Uppboðssølur seinni í mánaðinum Uppboðssølurnar av fiskirættindum eftir makreli, norðhavssild og svartkjafti, og botnfiski í Barentshavinum verða í tveimum umførum.